Maailman toisella laidalla on vesiputousten kaivertama saari.
Se on tulivuorten takoma.
Katsokaa tuota! Se lentää kilometrin korkeuteen.
Uusi-Guinea ikivanhoine kulttuureineen-
-on viimeinen alue, jossa on tutkimattomia viidakkoja.
Yhdeksän kuukauden aikana tutkijat ja kuvausryhmä-
-ovat tutkineet saaren kaukaisimpia osia.
Maasto on painajaismainen. Tällaisten paikkojen takia me matkustamme.
Alue on uskomattoman kaunis ja tutkimaton.
He ovat nähneet uusien vuorten synnyn ja tutkineet kraattereita.
Olen löytänyt jotain uutta. Tämä on uskomaton hetki.
Aivan mahtavaa.
He ovat löytäneet lajeja, joita ei ole muualla.
- Jestas! - Katsokaa tätä.
Heidän tavoitteensa on etsiä uusia lajeja-
-ja löytää todisteita, jotka auttavat alueen suojelussa.
Meidän täytyy pelastaa ainakin lajirikkaimmat paikat.
Lajirikkaimpia ovat tällaiset metsät.
Uusi-Guinea on trooppinen saari Tyynenmeren eteläosassa.
Tässä jylhässä viidakossa on syvien laaksojen verkosto.
Täältä voi löytää harvinaisia eläimiä.
Täällä kehittyneet lajit ovat todella erikoisia.
Puissa elävä kenguru.
Eksoottisia paratiisilintuja.
Isoja kasuaareja, joilla on panssaroitu harja-
-ja varovaisia ja salaperäisiä kuskuksia.
Saaren keskellä on Bosavivuori.
Se on sammunut tulivuori, joka toimii ryhmän tukikohtana.
Tänne on tulossa Uuden-Guinean eläimiä tuntevia asiantuntijoita.
Luontokuvaaja Gordon Buchanan taas on täällä ensi kertaa.
Maasto on hyvin hankala.
Täällä on syviä rotkoja, laaksoja ja tiheää metsää.
Tämä on tuntematonta aluetta, ja olen aika hermostunut.
He ovat matkalla Bosavivuorelle.
Tutkija George McGavin on perillä paikallisten kanssa.
Paikalliset auttavat etsimään metsän eläimiä.
Leirin keskellä on laboratorio.
Olemme koonneet tänne huippuasiantuntijoita.
He ovat erikoistuneet eri eläimiin ja työskentelevät täällä.
Helikopteri aiheuttaa tuulen. Tutkijat ovat tulossa.
Jack Dumbacher, hei! Sinulle on paljon töitä.
Kullakin asiantuntijana on oma tapansa löytää eläimiä.
Hei, Gordon!
He etsivät uusia lajeja unohdetussa maailmankolkassa.
Tehtävä on tärkeämpi kuin koskaan, sillä metsän tulevaisuus on epävarma.
Steve Backshall saapuu viimeisenä.
Miten pystymme liikkumaan täällä ja etsimään eläimiä? En tiedä.
Tämä on Gordonin, Georgen ja Steven kolmas yhteinen tutkimusmatka.
George on tutkija ja etsii hyönteisiä kaikkialta.
Gordon on kuvaaja, joka haluaa saada täydellisiä kuvia.
Steve on seikkailija ja kiipeilijä.
Hän kiipeilee joka puolella ja pitää suurista haasteista.
Ensimmäinen päivä leirissä.
- Leiriin tulee jotain outoa. - George, täällä on jotain sinulle.
Venemies Nikovaio ja kuvaaja Ulla Lohman ottivat olennon kiinni.
Täällä ei ehdi pitää taukoja. Tämä on käsittämätön.
Kaikki eivät tiedä, että kummitussirkat osaavat lentää.
Otan sen pois kameran päältä.
Etummaiset siivet ovat lyhyet. Ne ovat ihan pienet.
Taaemmat siivet ovat kauniin viuhkamaiset.
En ole ennen nähnyt näin suurta kummitussirkkaa luonnossa.
Ryhmällä on taitavia avustajia, ja Steve haluaa kulkea jokea pitkin.
Hän tutkii jokia, jotka virtaavat vuorilta.
Tämä on upeaa, joskin töyssyistä. Tässä virtaa paljon vettä.
Pääsemme paikkoihin, jotka ovat lähes tutkimattomia.
Joet ovat sademetsän teitä, ja ne vievät Steven kohti tuntematonta.
Uudessa-Guineassa jokia virtaa myös maan alla.
Ne kulkevat kalkkikivivuorten luolissa.
Steve seuraa jokea syvälle luolaan.
Hän tutkii paikkoja, joissa ei ole aiemmin oltu.
Hän elää ja nukkuu miljoonan tonnin vuoren alla.
Gordon puolestaan valmistautuu metsävaellukselle.
Paikalliset jäljittäjät auttavat etsimään viidakon eläimiä.
Täällä ei ole vertailukohtia.
Täällä ei ole kissaeläimiä, norsuja tai apinoita.
Tämän metsän eläimissä ei ole mitään tuttua.
Tuntuu kuin aloittaisin ihan alusta. On haaste etsiä täältä eläimiä.
Uudessa-Guineassa on maailman vaikuttavimpia ja oudoimpia lintuja.
Gordonin tehtävä on etsiä niitä.
Sarvinokkia. Niitä ei koskaan näe maasta.
Sarvinokka on yksi saaren suurimmista linnuista.
Pian Gordon on jättiläisen jäljillä.
Tuolla on jotain.
Tässä on kasuaarin jälki. Se on valtava lintu.
Jälki on kämmeneni kokoinen, ja lintu voi olla 1,5-metrinen.
Olisi mahtavaa löytää kasuaari.
Tutkijat valmistelevat varusteitaan, ennen kuin eläinten etsintä aikaa.
Ryhmä on kansainvälinen, ja mukana on paikallisia tutkijoita.
Ryhmää johtaa George McGavin, hyönteisasiantuntija Oxfordista.
Hänellä on kova tavoite.
Aluetta ei ole tutkittu lainkaan. Ryhmän johtajana-
-haluan löytää ainakin 30 uutta lajia.
Tavoitetta ei ole asetettu vain tieteen vuoksi.
Jos alue on lajirikas, se on hyvä syy suojella sitä.
30 kilometrin päässä viidakko on katoamassa.
Jotta voimme pelastaa sen-
-meidän on voitava kertoa, että alueella on paljon lajeja.
Toivottavasti löydämme uusia lajeja.
Näin ihmiset ymmärtävät, että metsät ovat suojelun arvoisia.
Jos metsät tuhotaan, menetämme suurimman osan maailman lajeista-
-tietämättä, että niitä olikaan.
Steve ryhmineen on kulkenut 8 kilometriä.
Heidän ympärillään on Bosavivuoren vesiputouksia.
Vau! Tuo on valtava.
Nämä jäljet... ovat krokotiilin jälkiä.
Tämä on krokotiilin takajalan jälki.
Se on tullut tähän tutkimaan jotain.
Jäljet johtavat metsään.
Krokotiilin pesä.
Pesää on kaiveltu. Tässä on vielä lapsivettä.
Katsokaa. Tämä on tapahtunut ihan hiljattain. Ehkä viime yönä.
Poikaset eivät ole kuoriutuneet itse.
Niiden kuonossa on munahammas, jolla ne rikkovat munan siististi.
Tämä taas on revitty riekaleiksi.
Luultavasti varaani on syönyt nämä munat.
Se on yksi tällaisten pesien suurimmista vihollisista.
Onpa harmi.
Metsä tuntuu esihistorialliselta. Odotan lähes näkeväni dinosauruksia.
Krokotiilit ovat yhtä vanha laji.
Velociraptorit ja tyrannosauruksetkin munivat näin-
-kasvillisuuden joukkoon.
Eläinten löytäminen on taitolaji.
Tutkijat pystyttävät verkkoja lintuja ja lepakoita varten.
Jokeen lasketaan kalaverkkoja.
George taas kulkee hiljaa hyönteisiä etsien.
Syvältä metsästä on löytynyt pieni pesä.
Se näyttäisi kuuluvan erikoiselle eläimelle-
-erittäin pienelle papukaijalle.
Tuolla.
Kaijaset ovat hyvin pieniä lintuja.
Ne ovat suunnilleen peukaloni kokoisia.
Pesän aukko on suuri linnun kokoon verrattuna.
Tämä on kivikova termiittikeko.
Ne kaivavat kolon ja laskevat munansa sisälle.
Pesä on aika tuore. Lintu on kaivanut tänä aamuna.
Pelkään, ettei se enää palaa-
-mutta kannattaa kuitenkin jäädä odottamaan.
Jotta lintuja voi kuvata, on sulauduttava ympäristöön.
George käyttää aktiivisempia keinoja.
Tällainen puu on hyvä ravinnonlähde monille hyönteisille.
Esimerkiksi Kovakuoriaiset ja termiitit syövät sitä.
Viidakossa kaikki käytetään hyväksi.
Viidakoissa elävistä hyönteislajeista on tiedossa yli miljoona.
Tutkijat uskovat, että löytymättä on vielä viisi miljoonaa lajia.
Tuossa on hieno kovakuoriainen. Varon vahingoittamasta sitä.
Siinä se on. Katsokaa.
Tämä on Passalidae. Tämä oli vaivan arvoinen.
Sen rintakehän ympärillä on punaisia karvoja. Mikä löytö.
Ensimmäinen löytö kuuluu puhuviin kovakuoriaisiin.
Ne elävät ryhmissä ja kommunikoivat äännellen.
Jos tuot mikrofonin lähemmäs, yritän saada sen ääntelemään.
Kuulen sen tähän asti.
Ne eivät näe toisiaan pimeässä, ja siksi ne ääntelevät.
Melkoinen löytö. Uudessa-Guineassa on paljon outoa ja upeaa.
Nämä metsät ovat monipuolisimpia-
-ja monimutkaisimpia elinalueita maailmassa.
Täällä on valtavasti lajeja, joista emme tiedä mitään.
Jos nämä metsät menetetään, maailma köyhtyy heti.
Tämä on aivan upea. Aivan upea.
Gordon odottaa kaijasen pesällä.
Tähän ei ole helppoa ratkaisua. Jos haluaa kuvata villieläimiä-
-yleensä ei voi muuta kuin piiloutua ja odottaa.
Odottaessaan ei voi rentoutua ja lukea vaikka kirjaa-
-vaan on oltava tarkkaavainen ja kuunneltava ääniä-
-niin että voi ennustaa odottamansa eläimen tulon.
Steve ja kala-asiantuntija Phil Willink aikovat tutkia kalaverkkoja.
Tuossa on kivi. Mene vasemmalle. Pysäytä moottori.
Kuulin loiskintaa.
- Tuo on myrkyllinen monni. - Onko?
Ollaan varovaisia. On paras ottaa kiinni päästä.
- Minkälaista vahinkoa se aiheuttaa? - Samanlaista kuin keihäsrausku.
Onpa erikoisen näköinen kala. Se näyttää avaruusolennolta.
Sillä on paljon makusilmuja, joilla se maistaa ympäristön.
Sen silmät eivät ole suuret, joten se käyttää muita aistejaan.
Selkäevä on pystyssä. Sen kärki on terävä.
Se elää krokotiilien parissa, joten sen pitää voida puolustautua.
Evä voi aiheuttaa vahinkoa, jos kala joutuu krokotiilin suuhun.
Uskomatonta, että tämä voi puolustautua krokotiilia vastaan.
Se voi varmasti vahingoittaa myös meitä.
Meidän on oltava varovaisia.
George etsii hyönteisiä syvällä metsässä.
Metsä on täynnä yllätyksiä. Kaksoisjalkaiset ovat usein kovia-
-mutta tämä on erityisen kova.
Selässä on piikkejä, jotka osoittavat taakse.
Ne auttavat varmasti, kun se kaivautuu vaikkapa maahan.
Se on ihmeellinen. Erittäin kummallisen näköinen eläin.
Gordon saa vihdoin palkkionsa. Kaijaset ovat palanneet.
Ne ovat pesän luona.
Jestas, miten pieniä ne ovat.
Todella merkillistä.
Tuo papukaija on huomattavasti pienempi-
-kuin monet tämän metsän hyönteisistä.
Ne ovat hyvin papukaijamaisia.
Ne ovat helliä toisiaan kohtaan. Se on tyypillistä papukaijoille.
Uros- ja naaraspapukaijan välinen suhde on hyvin vahva.
Ne ovat lähekkäin ja sukivat nokallaan.
Ne vahvistavat koko ajan suhdettaan.
Niiden liikkeet ovat niin nopeita, että ne näyttävät nopeutetuilta.
Luonnonvaraisia eläimiä ei pitäisi sanoa suloisiksi, mutta sitä ne ovat.
Loppu. Olen tyytyväinen tähän.
Tutkijoilla on ollut hyvä päivä.
Metsä vaikuttaa jo nyt hyvin runsaslajiselta.
Jack Dumbacher etsii viidakon lintuja-
-ja tutkii niiden tauteja.
Minua kiinnostaa esimerkiksi se, että alue on koskematon.
Eläimillä on siksi luonnollisia tauteja.
Tiedot siitä, miten linnut ja ihmiset levittävät tauteja-
-ovat tärkeitä luonnonsuojelun ja tieteen kannalta.
Valokuvaaja ikuistaa linnut.
Se poseeraa hienosti.
- Sitten linnut vapautetaan. - Sinne meni.
Se, että uusia lajeja on jo löytynyt, tietää hyvää.
Tutkijat pysyvät toistaiseksi Bosavivuoren juurella.
Muutaman viikon kuluttua he siirtyvät ylös.
He menevät vuorta ylös ja sitten alas tulivuoren keskelle.
Tämä valtava kraatteri on 800-metristen seinien suojissa.
He ovat ensimmäiset tutkijat tässä salaperäisessä paikassa.
He uskovat, että täällä voi olla mahtavia, uusia lajeja.
Bosavivuori on niin suuri, että se luo omia sääilmiöitään.
Yleensä se tietää sadetta.
Pidän kunnon sateesta. Sade on tämän paikan voima-
-ja ilman sitä täällä ei olisi niin paljon elämää.
Todella virkistävää.
Jack on kerännyt lintuja syrjässä. Hänellä on yllätys Gordonille.
- Mitä sinulla on? - Et arvaa.
- Luoja! - Tämä on pieni kaijanen.
Pidä sormesi mahdollisimman lähellä sen ruumista.
Otan kiinni sen jaloista. Sillä on käyrä nokka.
- Se ei saa aikaan paljon vahinkoa. - Tämä on todella suloinen.
Nyt voit todella verrata sitä peukaloosi.
Se on papukaija pienoiskoossa.
Ihmeellistä, että papukaija voi olla näin pieni.
Tämä lintu painaa alle 15 grammaa.
Metsässä höyhenet...
Ai. Oi, hitto!
- Voi ei. Anteeksi. - Halusin vähän DNA:ta.
En aikonut ottaa verta-
-koska se oli niin pieni, mutta voin käyttää tätä höyhentä.
- Tuo on täysikasvuinen toukka. - Laboratorio on täynnä eläimiä.
Lyön vaikka mistä vetoa, että tuo on uusi ampiaislaji.
42 millimetriä pitkä.
Alanna Maltby on lepakkoasiantuntija Lontoosta.
- Se on todella pieni. - Pieni ja suloinen.
Se on pitkäsormi. Näytän sitä tarkemmin.
Yleensä lepakot taittavat siipensä suoraan.
Tämä taittaa siivet kaksinkerroin, koska ne ovat niin pitkät.
Minkään pitkäsormen kuvaus ei kuitenkaan sovi tähän.
- Mitä se tarkoittaa? - Tämä voi olla uusi laji.
Uusi nisäkäslaji. Erinomaista.
Uusia nisäkäslajeja löytyy harvoin.
Pieni eläin, mutta iso löytö. Tällaista ei odotettu näin pian.
Sademetsä herää yöllä. Gordon menee katsomaan, mitä sieltä löytyy.
Sademetsissä on parhaimmillaankin vaikeat työolosuhteet.
Tämä metsä on erityisen hankala.
Täällä elävät eläimet ovat arkoja, ja ne piiloutuvat hyvin.
Hän kuvaa infrapunakameralla.
Aluskasvillisuudessa liikkuu jotain.
Vau!
Se on ehkä 1,5-metrinen.
En uskalla mennä yhtään lähemmäksi.
Luulen, että se on Cryptophis nigrescens.
Se näyttää häijyltä.
On pelottavaa nähdä näin vaarallinen eläin yöllä metsässä.
Käärme täytyy tunnistaa. Steve on ryhmän käärmeasiantuntija.
Hän uskoo, että se on myrkyllinen.
Hei. Jestas.
Katsokaapa.
Silmien ympärillä olevista suomuista näkee, onko se Cryptophis nigrescens.
Se on metsästämässä.
Se hyökkäilee voimakkaasti.
Missä sen pää on? Päästä täytyy saada ote.
Nyt näen sen läheltä.
Sillä on samanlaiset silmät kuin Cryptophis nigrescensilla-
-mutta silmien ja sierainten välissä on enemmän suomuja.
Käärme ei ole myrkyllinen, mutta se on aggressiivinen.
Hieno löytö, Gordy.
Se ei siis ole Cryptophis nigrescens.
- Sekö syö jyrsijöitä ja sammakoita? - Niin. Niitä, joita yrität kuvata.
Sinne se menee vahingoittumattomana.
Ensimmäinen osa työstä tehdään Bosavivuoren juurella.
Tähän projektiin liittyy kuitenkin useita matkoja.
Stevellä on uusi tehtävä.
Hän suuntaa itään, kohti Uusi-Britannia-nimistä saarta.
Uuden-Britannian metsät kuuluvat maailman vaikuttavimpiin.
Lennämme hyvin jyrkässä rotkossa.
Rotkossa on vuolaasti virtaava joki.
Steve liittyy maailmanluokan luolatutkijoiden joukkoon.
Kalkkikivivuoret ovat onttoja, ja niiden alla on pitkiä luolia.
Heidän tehtävänsä on tutkia niitä.
Ongelmana on vain se, että luoliin pääsee vain tästä.
Voimakas joki virtaa aukosta, joka sijaitsee korkealla.
Voi luoja!
Tuon täytyy olla Mageni-luola. Sinne olemme menossa.
Kyläläiset ovat tulleet Steveä vastaan.
Hei. Hei. Hei.
Tämä on Oran kylä. Tämän lähemmäs luolia emme pääse helikopterilla.
Yritämme saada apua tavaroidemme kantamiseen.
Pyydämme päälliköltä lupaa kulkea heidän maillaan.
Uuden-Guinean metsät kuuluvat paikallisille heimoille.
Steve ei voi mennä mihinkään ilman päällikön lupaa.
- Oletteko ollut Mageni-luolassa? - Olen.
Mitä uskotte luolassa olevan?
Tarinan mukaan luolassa asuu valtava käärme.
Olisi hienoa, jos se olisi totta.
On kulunut viikko, ja työt sujuvat jo rutiinilla.
Eläimet eivät kuitenkaan ole tavallisia.
Tämä on sinikieliskinkki. Se on kaunis.
Kaikki löydetyt eläimet dokumentoidaan.
Osa on värikkäitä ja kauniita, ja osa arkoja, ja niillä on suojaväri.
- Mikä se on? - Timali.
Dokumentoiduista lajeista ainakin seitsemän on uusia.
Gordonilla on uusi tavoite.
Hän ja Muse Opiang etsivät metsän nisäkkäitä.
Jotta saisimme käsityksen metsän eläimistöstä-
-emme voi vain kävellä ympäriinsä. Tarvitsemme ansoja.
Tässä on jonkinlainen rotta.
Muse saa kertoa, mikä se on.
- Pidätkö rotista? Ovatko ne rumia? - Eivät ole.
Muse tietää, mihin ansat kannattaa asettaa.
Gordon taas käyttää taitojaan jälkien etsimiseen.
Tämä paikka on myskinhajuinen.
Tutkin noita isoja koloja.
Silmät ja korvat eivät riitä. Jotkin eläimet löytyvät hajun perusteella.
Täällä on jotain tai on ainakin ollut.
Katsokaa. Pelottavaa.
Tämä on melkein kuin luola. Minun täytyy hypätä vähän alas.
Tarvitset varmaan apua kameran kanssa. Nyt minulla on hyvä ote.
Hän on löytänyt tunnelin aukon.
Näyttää pitkältä. Tässä on eläimen jälkiä.
Tässä maa on aivan sileää.
Muualla ei näytä samanlaiselta.
Tuolla on pureskeltu hedelmä.
Tähän kannattaa asettaa pieni kamera.
Tässä kulkee selvästi eläimiä.
Muse auttaa asettamaan kameran.
Nyt se on sopivalla korkeudella.
Onko se nyt hyvin? Laitan sen päälle.
Se alkaa kuvata kymmenen sekunnin kuluttua.
Lähdetään. Se alkoi kuvata.
Kameroita asetetaan ympäri metsää eläimiä kuvaamaan.
On tärkeää selvittää, mitä täällä elää.
Ympärillä on koskematonta metsää, mutta se kutistuu koko ajan.
30 kilometrin päässä on metsätyömiehiä.
Joka päivä kaadetaan lisää puita.
George tekee yhteenvetoa kerätyistä tiedoista.
Raportti lähetetään hallitukselle.
Toivomme, että se kannustaa laatimaan suunnitelman-
-jonka avulla luontoa voidaan suojella.
Tilanne on kriittinen.
Bosavin ympärillä oleva metsä on hyvin erityinen.
Todisteet viittaavat siihen, että alue on ainutlaatuinen.
Eikä vain maan yläpuolella.
Idässä valmistaudutaan maanalaiseen tutkimusmatkaan.
Steve on matkalla luolalle kyläläisten avulla.
Luolatutkijoilla on leiri vesiputouksen yläpuolella.
Luolatutkijat ovat olleet täällä pari päivää.
Viimeisimmän tekniikan avulla voidaan kartoittaa jokea.
- Siellä on paljon tutkittavaa. - Näin saamme käsityksen siitä.
Steven tehtävä on etsiä eläimiä luolista.
Tämä on erinomainen ryhmä.
Kolme ryhmän jäsentä oli täällä pari vuotta sitten.
Luolasto on valtava, ja heiltä jäi paljon tutkimatta.
Pyrimmekin etenemään paikkoihin, joissa voi olla jotain erityistä.
Nyt pitäisi olla kuivakausi. Sade saa aikaan tulvia luolissa.
Tilanne on todella huono.
Tulimme tänne nyt, koska sadekausi alkaa vasta kuukauden kuluttua.
Jos tämä jatkuu, tilanne pahenee.
Olisi hyvin vaarallista mennä luoliin.
Tällä hetkellä suurin uhka on muta. Se voi tuhota välineemme.
Pääleiriin on tuotu vahingoittunut lepakko, jota Alanna hoitaa.
Tämä on kukkahekko. Se syö mettä hyvin pitkällä kielellään.
Se tarvitsee sokeria kerran vuorokaudessa.
- Haluatko tehdä sen? - Ehdottomasti.
Jos saamme ruokittua sen nyt hyvin-
-ja vapautamme sen ennen Kuumuutta, se selviää luultavasti hyvin.
Tämä lepakko on erikoistunut meteen.
Tämä mahtava kieli-
-on rullalla sen suussa. Se laittaa sen terälehtien välistä-
-niin että se saa mettä.
Se tekee nytkin juuri sillä tavalla. Se nuolee ruiskua.
Mahtavaa.
Se oli lähes tajuton, mutta nyt se on taas pirteä.
- Todella hienoa. - Se on saanut voimansa takaisin.
Päästämme sen pian, niin että se ehtii lentää ennen kuumuutta.
On yhdeksäs päivä. Ryhmä on löytänyt jo kymmenen uutta lajia.
He ovat kiireisiä päivin ja öin.
Muse ja Gordon ovat saaneet jotain ansaan.
- Se on juovaliitopussikas. - Juovaliitopussikas.
Ne ovat tunnettuja ärhäkkyydestään.
Se on todella kaunis.
Ne ovat pussieläimiä ja puolustautuvat hajun avulla.
Se on samanvärinen ja samanhajuinen kuin haisunäätä.
Katsokaa sen sormia.
Harvat eläimet ovat sopeutuneet tällä tavoin.
Pitkällä sormella se saa kaivettua toukkia koloista.
Punnitsemme ja mittaamme sen ja viemme sen takaisin.
- Mitataan häntä ensin. -330 millimetriä.
Tyvestä kärkeen.
Kun tiedot on kerätty, on aika vapauttaa eläin.
Sillä on terävät hampaat. En halua tulla purruksi.
Se puree minua. Saisinko toisen hanskan?
Hanska on samaa materiaalia kuin luodinkestävät liivit.
Tämä sattuu silti, joten menen vapauttamaan sen.
Se kiiruhtaa varmasti heti tiehensä.
Nyt olet vapaa. Katsokaa.
Nyt se on taas iloinen.
1000 kilometrin päässä Steve ja muu ryhmä laskeutuu luolaan.
Näimme luolan ilmasta, mutta kun seisoo tässä-
-ja kuulee joen pauhun, tulee melkoinen tunne.
Luolan suu on 80 metrin päässä.
Huikeaa!
Ei sitä kovin usein roiku vesiputouksen yllä.
Vesiputous on majesteettinen.
En pidä siitä, mihin olen menossa.
Joudun keskelle vesiputousta.
Toivottavasti saan jalansijan.
Nyt ei kannata liukastua.
Tuolla kaikki on vihreää ja maagista.
Luola taas näyttää vähän pelottavalta.
Luolatutkijat etenevät vastavirtaan.
Virta on voimakas, eikä harha-askeliin ole varaa.
Uskomatonta!
800 metrin päässä on suuri este. Sade on kasvattanut vesiputousta.
Tämä on tietääksemme suurin vesiputous tämän luolaston sisällä.
Joen koko vesimäärä tulee tätä vesiputousta pitkin.
Meidän on päästävä sen ohi, tai emme voi edetä.
Gordon alkaa tutkia kameroiden ottamia kuvia.
Kuvia ei voi katsoa paikan päällä.
Tuntuu jouluaatolta, kun palaa leiriin muistikortin kera-
-laittaa sen tietokoneeseen ja näkee kuvat.
Aluksi ei näy mitään.
Liike saa kameran aktivoitumaan.
Uuden-Guinean erikoisuuksia on se-
-ettei saarella juuri ole suuria maalla eläviä nisäkkäitä.
Rotta. Täällä on valtavia rottia.
Ne voivat olla kesykissoja suurempia.
Viimeiset kuvat on kuvattu tunnelin suulla.
Taas rotta. Luulen, että tuo on eri lajia.
Sitten kuvassa näkyy yksi saaren arimmista eläimistä.
Katsokaa. Tuo on kuskus.
Tiesin sen. Katsokaa. Uskomatonta.
Se tonkii luolassa.
Kuvat on otettu viideltä aamulla. Kuskukset ovat aktiivisia öisin.
Tämä on tullut luolaan nukkumaan päiväksi.
Olisi ollut mahtavaa olla paikalla.
Tämä on tärkeä löytö. Arkoja kuskuksia näkee harvoin.
Gordon yrittää kuvata niitä iltahämärässä.
Päivisin ne nukkuvat puissa tai koloissa.
Kolo voi olla puussa, maassa tai kiven alla.
Kokeilen eri kuvausjärjestelmiä saadakseni kuvia niistä.
Steve hyödyntää kiipeilytaitojaan ja johtaa ryhmää ylöspäin.
Edellinen tutkimusryhmä on jättänyt köyden.
Se tuntuu kestävältä, mutta se on ollut tässä kaksi vuotta.
En halua ottaa riskiä.
Kamera on kiinni Steven kypärässä.
Näen vain roiskuvaa vettä.
No niin! Seinämästä irtoaa kiveä.
Tämä on todellinen haaste.
Vesiputouksen keskellä oleva ulkonema.
Nyt on pilkkopimeä, ja Gordon menee kohti tuntematonta.
Hän yrittää kuvata kuskuksia infrapunavalon avulla.
Puusta kuuluu paljon meteliä.
Puussa ei ole kuskuksia, vaan hedelmälepakoita.
Lepakot syövät viikunoita.
Koska hän käyttää infrapunavaloa, lepakot eivät häiriinny.
Ne nahistelevat.
Nyt kaksi niistä tappelee.
Jokainen puolustaa omia viikunoitaan.
Se kokeilee, onko hedelmä kypsä.
Nämä lepakot ovat tärkeitä metsälle.
Ne levittävät hedelmien siemeniä kilometrien päähän.
Niiden kuvaamisessa on siksi huonot puolensa.
Viikunaa ei olisi kiva saada päähän, mutta pissa olisi vielä pahempi.
Viikunat tuntuvat vaikuttavan lepakoihin samoin kuin ihmisiin.
Steve on vihdoin päässyt ylös.
Nyt näyttää paremmalta.
Litimärkä ryhmä vetää itsensä ylös.
Ylhäälle päästyään he alkavat kartoittaa jokea.
Laserilla ikivanha luola saadaan mitattua hyvin tarkasti.
Sitten matka jatkuu. Heidän on löydettävä yöpymispaikka.
Täällä on kylmä.
Nyt on jo hyvin myöhä. Gordon yrittää löytää kuskuksen.
- Puussa on jotain. - Näen loistavia silmiä.
Se taitaa olla suunnilleen tuolla.
Laitan kameran päälle. Tuolla se on!
Gordon on löytänyt etsimänsä.
Voi sinua kaunotarta. Se on kuskus.
Se istuu oksalla korkealla puussa.
Kesykissan kokoinen kuskus on yöeläin.
Se liikkuu korkealla ja kuljettaa poikasia pussissaan.
Maassa elävien kuskusten kädet eivät oikein sovellu kiipeämiseen.
Tuo taas viihtyy hyvin puissa.
Tämä on hyvin erikoinen eläin. Se ei muistuta-
-mitään tavallista tuntemaamme eläintä.
Sillä on iso, pitkä häntä, joka auttaa sitä tasapainoilemaan.
Sen häntä on tarttumahäntä, jota voi käyttää kuin raajaa.
Tästä voi juuri ja juuri nähdä, että hännänpää on karvaton.
Se voi kietoa hännän oksan ympärille kuin viidennen käden.
Ne ovat kuin nalleja, joilla on pitkä häntä.
Ne ovat kauniita ja hienoja eläimiä.
Pieni pilkahdus kuskuksesta, mutta iso löytö Gordonille.
Sitten se lähtee liikkeelle ja katoaa metsään.
No niin, Steve.
Luolissa on edetty kolme kilometriä. Yllä on 100 miljoonaa tonnia kiveä.
Tämä tuntuu avaruusolennon kodilta.
Seinät ovat aivan limaiset.
He eivät ole yksin.
Katsokaa tätä.
Tämä on hyvin erikoinen pieni rapu.
Se on kehittynyt eristyksissä täällä luolassa.
Tämä voi olla aivan uusi laji tutkijoille.
Silmiä ei melkein ole. Niitä ei tarvitse tällaisessa paikassa.
Tämä rapu ei ole aiemmin nähnyt valoa.
En odottanut löytäväni eläimiä sadan metrin jälkeen.
Tämä on melkoinen löytö.
He eivät voi viipyä kauan.
Heitä väsyttää, mutta heidän on löydettävä leiriytymispaikka.
Eteneminen on vaikeaa.
George tekee laboratoriossa yhteenvetoa löydöistä.
Tähän mennessä olemme löytäneet uuden lepakkolajin-
-kaksi uutta sammakkolajia ja ehkä kaksi muutakin.
Kalalajeja on kolme, ja hyönteisiä ehkä kymmenen.
Paljon lisää on tulossa.
Luolatutkijat ovat syvällä vuoren sisällä, eivätkä he voi pysähtyä.
Virta on voimakas, ja se vie ryhmältä energiaa.
He pyrkivät väsyneinä eteenpäin.
Myöhemmin paikalliset auttavat etsimään paratiisilintuja.
Niitä on kaksi. Upeaa!
Tutkijat näkevät tulivuorenpurkauksen...
menevät kraatterin salaperäiseen maailmaan...
Olen läpimärkä!
ja Steve löytää uuden luolan.